Diari Oficial de la Generalitat Valenciana


Sumari del DOGV 9681, del 12-09-2023 (2023/9261)

RESOLUCIÓ de 25 d'agost de 2023, de la consellera d'Hisenda, Economia i Administració Pública, i presidenta de l'Agència Tributària Valenciana, per la qual es proveeix, pel sistema de lliure designació, el lloc de treball anunciat en la convocatòria 43/2023.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9681

Data del DOGV
:   12-09-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/9261


Data del document
:   25-08-2023

Organisme emissor
:   Agència Tributària Valenciana

Tipus de document
:   Resolució

Anàlisi jurídica

 Descriptors 

:   * Agència Tributària Valenciana
    * concurs administratiu

RESOLUCIÓ de 25 d'agost de 2023, de la consellera d'Hisenda, Economia i Administració Pública, i presidenta de l'Agència Tributària Valenciana, per la qual es proveeix, pel sistema de lliure designació, el lloc de treball anunciat en la convocatòria 43/2023. [2023/9261]  
Antecedents de fet  
  
Primer  
Que hi ha un lloc de treball en l'Agència Tributària Valenciana, el sistema de provisió de la qual és el de lliure designació, d'acord amb el que es disposa en l'article 115.6 de la Llei 4/2021, de 16 d'abril, de la Generalitat, de la funció pública valenciana, i en les relacions de llocs de treball de la Presidència de la Generalitat i de les conselleries, així com dels organismes i entitats gestionats per la conselleria competent en matèria de funció pública, aprovades per Resolució de 23 de desembre de 2022, de la Conselleria de Justícia, Interior i Administració Pública (DOGV 9500/29.12.2022).  
  
Segon  
Que aquest lloc de treball ha sigut exercit, per alguna de les formes de provisió temporal fins a la seua convocatòria 43/2023 (DOGV 9594/12.05.2023), pel sistema de lliure designació.  
  
  
Fonaments de dret  
  
Primer  
Considerant l'informe preceptiu i vinculant, de 31 de maig de 2023, emés per la Direcció General de Funció Pública, sobre el compliment dels requisits de participació de les persones interessades per a la provisió, corresponent a la convocatòria 43/2023, pel sistema de lliure designació, del lloc de treball següent:  
33130 cap secretaria director/a general  
  
Segon  
Que s'han presentat dues sol·licituds de candidatura al lloc i que les dues compleixen els requisits exigits en la convocatòria i disposen del coneixement, formació i experiència acreditats en l'exercici satisfactori i implicació professional en llocs de secretaria de direcció, que actualment les dues exerceixen o han exercit.  
  
Tercer  
Que, una vegada entrevistades les dues candidates, es considera Josefa Lluesma Leache la més idònia per a la cobertura del lloc objecte de la convocatòria per la seua major experiència i trajectòria en llocs idèntics al que s'ha convocat.  
  
De conformitat amb el que disposen els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, així com l'apartat primer.1.g) de la Resolució de 28 de juny de 2022, del conseller d'Hisenda i Model Econòmic, i president de l'Agència Tributària Valenciana (ATV), de delegació de determinades competències en òrgans de l'ATV i de l'Administració de la Generalitat, resolc:  
  
  
Primer  
Nomenar Josefa Lluesma Leache, funcionària de carrera del cos C2-01-01, sector administració general, amb NRP \*\*\*9384\*\*\*, cap secretaria director/a general, lloc número 33193, classificació C1/C2 16 E032.  
El cessament en l'actual lloc de treball es produirà d'ofici el dia en què es publique la present resolució. La presa de possessió en la nova destinació es produirà l'endemà del cessament.  
  
Contra la present resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes, comptat des de l'endemà de la notificació, o bé recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos, comptats des de l'endemà de la notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 25 d'agost de 2023. La directora general de l'Agència Valenciana Tributària (p. d. c. R 28.06.2022; DOGV 9380/11.07.22): Sonia Encarnación Díaz Español.